Potch-kampus sluit weens watertekort | Nuus24
Potch-kampus sluit weens watertekort
Watertekort dreig in Bfn
Water-tekorte in Johannesburg
Zille: ANC lieg oor watertekorte
Potchefstroom – 'n Waterkrisis het die rektor van die Noordwes-universiteit (NWU) se Potchefstroom-kampus genoop om lesings vanaf Donderdag op te skort, het OFM berig.Klasse sal na verwagting Maandag normaal voortgesit word. Kiewiet Scheppel, woordvoerder, het gesê die kampusrektor, Herman van Schalkwyk, moes dié besluit maak weens die moontlike gesondheidsrisiko vir studente.’n Verdere rede is dat die kampus die gemeenskap wil help. 'n Vermindering in die kampus se waterverbruik sal die munisipaliteit in staat stel om waterreservoirs in Ikageng en Promosa vinniger te vul. Scheppel het gesê studente wat nie die kampus kan verlaat nie, sal versorg word. Dit sluit in die voorsiening van water vir toilette in koshuise. Drinkwater sal ook steeds op kampus steeds by verskeie punte beskikbaar wees, nooddienste soos die gesondheidsorgsentrum sal volledig funksioneer, eetsale sal oop wees en gradeplegtighede sal voortgaan. – Lees verder.– Volg Nuus24 op Twitter.– OFM
Lees meer oor: potchefstroom | dienste | watertekort VOLGENDE OP NUUS24X